open-index/open-wikipedia-markdown huggingface dataset:
Avie

Li **avies** es un gruppe de calid-sanguic vertebrates constituent li classe **Aves**, caracterisat per plumes, becs, li posir de dur-cortical oves, un alt metabolic rate, un quar-chambral cordie, e un fort ma levi squelette. Li avies vive partú del munde e rangea in grandore del 5,5 cm ape colibrí al 2,8 metre comun struce. Hay circa deci mill vivent species, plu quam demi de quel es passerin, o alt-sedent avies. Omni vivent aves have ales de quel developation varia secun li species; li sol savent gruppes sin ales esset li extint moa e elefant avies. Li ales, quel es modificat avan-membres, dat avies li capabilitá de volar, benque adplu evolution ha causat li perde de vola de alcun avies, includent ratites, pinguines, e diversi endemic insulari species. Li digestiv e respiratori sistemas de avies es anc unicmen adaptat por vola. Alcun species de avies de aquatic vicinités, particularimen marin-avies e alcun aquatic avies, ha evoluet adplu por svimmar. Li studie de avies es nominat ornitologie.

Li avies es plumat teropodal dinosaurios e es anc li sol savet vivent dinosaurios. Similmen, omni avies es considerat reptiles in li modern cladistic sensu del término, e lor max proxim vivent parentes es li crocodilianes. Ili es descendentes del primitiv avialanes (de quel membres includet *[[Archaeopteryx]]*) que prim aparat durante lu Tard Jurassic. Secun li evidentie de DNA, modern avies (**Neornithes**) evoluet in lu Cretosi e diversificat grandmen circa li epoca del Cretosi–Paleogen extintional eventu 66 million annus ante nu, quel mortat li pterosaurios e omni nonavial dinosaurios.

Alcun avies es social species e transmisse saventie a lor descendentes, quel es considerat un sorte de cultura. Social avies comunica con visual signales, clamationes, e cantes, e participa in tal conduidas quam cooperativ genition e chassation, gregation, e turbulation   del predatores. Li preponderant majorité de avial species es socialmen (ma ne sempre sexualmen) monogamosi, usualmen por un genitional seson chascun vez, quelcvez por annus, e rarmen por li tot vive. Altri species have genitional sistemas que es polyginosi (un mascule e multi females) o, rarmen, poliandrosi (un female e multi mascules). Avies producte genituras per posir oves que es fertilisat per sexual reproduction. Ili es usualmen posit in un nide e incubat per lor genitores. Max mult avies have un extensiv periode de genitoral cuida pos covar.

Multi species de avies es important economicmen quam nutriment por human consumption e crud materiale por fabrication; domesticat e índomesticat avies es important fontes de oves, carne, e plumes. Li cante-avies, papagayes, e altri species es populari quam dorlotones. Guano (avial excrement) es recoltat por usar quam un fertilisante. Avies es parte de human cultura. Circa 120 a 130 species ha devenit extint pro human activitá desde li 17im secul, e centes plu ante tande. 
Human activitá menacia circa 1200 species de avies de extintion, benque efortes nu es fat a protecter les. Recreational observation de avies es un important parte de ecotourisme.

## Vide anc
* Dinosaurio
* Ornitologie
* Vertebrate

## Referenties
Harrislee

**Harrislee** es un municipie in li nord de Germania. It es situat in li nord del federal state Schleswig-Holsteinia al frontiera con Dania al westal costa del Balic Mare. Harrislee apartene al Subdistricte Flensburg-Schleswig.

Li municipie have 11.910  (2022) habitantes e un area de 18,92 quadrat-kilometres.

Li village esset por li unesim vez mentionat in un historic documente in li annu 1352 quam *Haringslof*. Li hodial municipie Harrislee esset format in li annu 1938 per li fusion del village Harrislee con Kupfermühle e Niehuus.

## Sport
Li handball-club por féminas TSV Nord Harrislee have su hem in li municipie. Li club lude in li seson 2023/2024 in li Duesim Handball-Bundesliga de Germania por féminas.
Kiryat Gat

**Kiryat Gat** (hebreic: קִרְיַת גַּת ‎) es un cité in Israel. It es situat al costa del Mediterraneo in li centre del land e apartene al Districte Sud. 

Li cité esset fundat in li annu 1954 e recivet li statu de un cité in li annu 1972.

Kiryat Gat have 65.610 (2022) habitantes e un area de 17,102 quadrat-kilometres.

## Sport
Li football-club por féminas SC Kirjat Gat have su hem in li cité e ja ganiat quin vezes li national championatu de football por féminas de Israel. Li SC Kirjat Gat lude in li Ligat Nashim Rishona, quel es li max alt liga de football por féminas de Israel.
Damien Hirst

**Damien Hirst** es un sculptor e artist del Reyatu Unit. Il nascet li 7-im de junio 1965 in Bristol e il organisat li art-exposition *Freeze* in li annu 1988 in London. Ti exposition esset li comense del gruppe de artistes *Young British Artists*. Damien Hirst es li max important representate de ti gruppe.

Damien Hirst es famosi pro su provocativ sculptruras. Li temas de su sculpturas es religion, morte, consumption e vive. Il anc usa conservat mort animales por su arte.

Inter 1986 e 1989 Damien Hirst studiat arte in London. 

Li max famosi ovre de Damien Hirst es li sculptura For the love of God (Pro li amore de Deo). Li sculptor monstra un cranie decorat per diamantes.
David Boreanaz

**David Paul Boreanaz** es un actor de cinema e television del USA. Il nascet ye li 16-im de may 1969 in Buffalo (New York) de devenit famosi per li rol del vampire *Angel* o anc *Angelus* in li horror-series de television Buffy the Vampire Slayer (1997-2003) Angel (1999-2004).

David Boreanaz es activ quam actor desde li annu 1993. Inter 2005 e 2017 il ludet in li series de television Bones. David Boreanaz studiat in Ithaka (New York) e Los Angeles.

David Boreanaz es maritat con li actoressa Jaime Bergman, qui es li duesim martita de Boreanaz. Ili maritat in li annu 2001 e li cuple habe du infantes.
Marcel Ciolacu

**Marcel Ciolacu** es un politico de Rumania. Il nascet li 28-im de novembre 1965 in Buzău e esset inter li 15-im de junio 2023 til  6-im de may 2025 prim-ministre de Rumania. Marcel Ciolacu esset inter li 26-im de novembre 2019 e 20-im de may 2025 presidente del Partise Socialdemocratic.

## Personal e professional vive
Marcel Ciolacu studiat jurisprudentie in Bucarest.

Marcel Ciolacu es maritat con Roxana Ciolacu e li cuple have un infante.

## Political cariera
Marcel Ciolacu es activ por li Partise Socialdemocratic.
* 2012 Marcel Ciolacu es electet in li parlament de Rumania por li Partise Socialdemocratic.
* 2017-2018 Marcel Ciolacu esset vice-prim-ministre in li guvernament de Mihai Tudose.
* 2019 Marcel Ciolacu devenit presidente del Partise Socialdemocratic ye li 26-im de novembre 2019.
* 2019-2025  Marcel Ciolacu esset inter li 26-im de novembre 2019 e 20-im de may 2025 presidente del Partise Socialdemocratic.
* 2020 Marcel Ciolacu esset denov electet in li parlament de Rumania.
* 2021-2023 Marcel Ciolacu esset presidente del parlament de Rumania.
* 2023 Marcel Ciolacu devenit prim-ministre de Rumania ye li 15-im de junio 2023.
* 2023-2025 Marcel Ciolacu esset inter li 15-im de junio 2023 til  6-im de may 2025 prim-ministre de Rumania.
* 2024 Marcel Ciolacu candidat por li oficie del presidente de Rumania in li electiones presidential 2024, ma recivet in li unesim rond solmen 19,1 percentes e finit ye li triesim rang.
Luminița Odobescu

**Luminița-Theodora Odobescu** es un fémininpolitico de Rumania. Ella nascet li 3-im may 1969 in Reghin e es desde li 15-im de junio 2023 ministre por externi aferes de Rumania. Luminița Odobescu es membre del National Liberal Partise de Rumania.

## Personal e professional vive
Luminița Odobescu studiat economie in Bucarest e anc fat su doctoratu. Inter 2002 e 2007 ella laborat che li representantie de Rumania che li Europan Union. Desde li annu 2014 Luminița Odobescu ella recivet li statu de un diplomate.

Luminița Odobescu es maritat e have du infantes.

## Political cariera
* 2015-2021 Luminița Odobescu esset li oficial representante de Rumania che li Europan Union.
* 2021 Luminița Odobescu laborat quam consiliera che li presidente de Rumania Klaus Iohannis.
* 2023 Luminița Odobescu devenit ministre por externi aferes de Rumania ye li 15-im de junio 2023
Voodoo Jürgens

**Voodoo Jürgens**, nascet quam David Öllerer, es un musico e cantator de Austria. Li nómine es un parodie al famosi austrian cantator Udo Jürgens. Voodoo Jürgens nascet li 2-im de august 1983 in Tulln an der Donau. Il es famosi pro cantar in li dialecte del austrian cité capital Vienna e su textus conine mult migri humor. Voodoo Jürgens es egardat quam representante del *Austropop*.

Voodoo Jürgens comensat un aprentisage quam confitero, ma ne fint it. Il laborat quam jardinero sur li sepultoria. 

Voodoo Jürgens comensat quam cantator e co-fundator del musica-gruppe *Die Eternias*. Li gruppe *Die Eternias* dissoluet in li annu 2014 e Voodoo Jürgens comensat su cariera quam solo-cantator. Su unesim singul-disco *Heit grob ma Tote aus* (*Hodie noi excava mortes*) in li annu 2016 devenit successosi in Austria. Su unesim album *Ansa Woar* esset por 21 semanes sur li rang 1 del max successosi discos in Austria.

David Öllerer (Voodoo Jürgens) habita in Vienna e il have un filia, ma ne es un relation con li matre.

## Cariera quam actor
Voodoo Jürgens anc es activ quam actor. 

## Discografie

### Albumes
* 2010: Die Eternias (Seayou Records) (quam membre del gruppe Die Eternias)
* 2012: Sold Out (Seayou Records) (quam membre del gruppe Die Eternias)
* 2016: Ansa Woar (Lotterlabel)
* 2019: ’S klane Glücksspiel
* 2022: Wie die Nocht noch jung wor (Lotterlabel)

### Singul discos
* 2010: Broken Bones (Seayou Records) (quam membre del gruppe Die Eternias)
* 2013: Split mit Dust Covered Carpet – King Young Star / Mouthflower (Seayou Records) (quam membre del gruppe Die Eternias)
* 2016: Heite grob ma Tote aus / Ronny (Lotterlabel)
* 2016: singt Goldsoundz (Kim)
* 2016: Hansi da Boxer (feat. Der Nino aus Wien) / Gitti (Radio Edit con Eva Billisich) (Lotterlabel)
* 2019: Angst haums (Lotterlabel)
* 2022: Es geht ma ned ei (Lotterlabel)*2022: Federkleid (Lotterlabel)
Artan Grubi

**Artan Grubi** (macedonian: Артан Груби) es un politico de Nord-Macedonia. Il nascet li 7-im de junio 1976 in Skopje e es desde li 30-im de august 2020 li vice-prim-ministre de Nord-Macedonia. Artan Grubi apartene al albanian nationalitá e es membre del partise Democratic Union del Integration.

## Personal e professional vive
Artan Grubi studiat jurnalisme in Skopje. Il fat su doctoratu al universitá de Tirana in Albania. Desde li annu 2013 Artan Grubi doce al universitá de Tetovo.

Artan Grubi fat un cariera in diversi ne-guvernamental organisationes.

## Political cariera
Artan Grubi es un membre del albanian-political partise in Nord-Macedonia Democratic Union del Integration. Desde li annu 2011 il have diversi important oficies in li partise.
* 2013 Arta Grubi candidat sin successe quam borgomastro de Skopje.
* 2014-2020 Artan Grubi esset membre del parlament de Nord-Macedonia  Democratic Union del Integration.
* 2020 Artan Grubi devenit li vice-prim-ministre e ministre por li political sistema e ministre por relationes inter li etnic comunitás de Nord-Macedonia ye li 30-im de august 2020 in li guvernament de Dimitar Kovachevski.

## Ligamentes extern
* Biografie de Artan Grubi sur li internet-págine del guvernament de Nord-Macedonia
Nikolay Denkov

**Nikolay Denkov Denkov** (bulgarian scrit:  Никола́й Де́нков Де́нков) es un politico de Bulgaria. Il nascet li 3-im de septembre 1962 in Stara Zagora e esset inter li 6-im de junio 2023 e li 9-im de april 2024 prim-ministre de Bulgaria. Nikolay Denkov esset nominat del coalition PP-DB e il es membre del partise Noi continua li changeament.

## Personal e professional vive
Nikolay Denkov studiat chimie e farmacie in Sofia. In li annu 2007 il fat su doctoratu in chimie. Denkov laborat quam scientist in diversi firmas in pluri landes.

Nikolay Denkov es maritat con Slavka Cholakova e li cuple have du infantes.

## Political cariera
* 2014-2016 Vice-ministre por education e scientie in li guvernament de Bulgaria de Boyko Borisov.
* 2017 Ministre por education e scientie de Bulgaria.
* 2021-2022 Ministre por education e scientie de Bulgaria.
* 2022 Nikolay Denkov devenit membre del partise Noi continua li changeament
* 2023 Nikolay Denkov devenit ye li 6-im de junio 2023 prim-ministre de Bulgaria.
* 2023-2024 Nikolay Denkov esset inter li 6-im de junio 2023 e li 9-im de april 2024 prim-ministre de Bulgaria.
* 2024 Nikolay Denkov devenit ye li 9-im de april 2024 membre del parlament por li partise Noi continua li changeament.
Mike Johnson

**James Michael Johnson ** es un conservativ politico de USA. Il nascet li 30-im de januar 1972 in Shreveport, Louisiana e il es desde li 25-im de januar 2023 presidente de Dom de Representantes del parlament de USA. Mike Johnson es membre in li Republican Partise.

## Personal e professional vive
Mike Johnson studiat economie e jurisprudentia al Louisiana State University in Baton Rouge. Pos su studies il laborat quam avocate.

Mike Johnson es desde li annu 1999 maritat con Kelly Larry e li cuple have quar infantes.

## Political carriera
* 2015-2017 Mike Jackson esset membre del Dom de Representantes in li federal state Louisiana.
* 2017 Mike Johnson es electet in Dom de Representantes del parlament de USA.
* 2023 Mike Johnson es electet al presidente Dom de Representantes del parlament de USA.

## Politica
Mike Johnson es un membre del conservativ parte del Republican Partise. Il es por un interdiction de abortiones in li USA e contra maritages inter homosexuales. Mike Johnson es parte del religiosi dextri fraction del Republican Partise e il es in un bon relation con ex-presidente Donald Trump.
Marco Chiesa

**Marco Chiesa** es un politico de Svissia. Il nascet li 10-im de octobre 1974 in Lugano e es desde li 22-im de august 2020 presidente del dextri Sviss Popul Partise. Marco Chiesa es desde li 2-im de decembre 2019 membre del Consilie del Cantones de Svissia.

## Personal e professional vive
Marco Chiesa studiat economie in Fribourg. Il laborat quam consiliero por impostes e experte por banks. 

Marco Chiesa es maritat e have du filios. 

## Political carriera
* 2007-2015 Marco Chiesa esset membre del parlament del Canton de Ticino.
* 2015-2019 Marco Chiese esset membre del parlament de Svissia in li National Consilie de Svissia.
* 2018-2020 Vice-presidente del Sviss Popul Partise.
* 2019 Marco Chiesa es electet quam membre del parlament de Svissia in li Consilie de Cantones de Svissia ye li 2-im de decembre 2019.
* 2020 Marco Chiesa es electet quam presidente del Sviss Popul Partise ye li 22-im de august 2020.
* 2023 Marco Chiesa anunciat in li decembre 2023 que il ne vole candidar por li position del presidente del Sviss Popul Partise in li annu 2024.
Jitasama

**Jitasama** es un lingue auxiliari international creat de  Andrew Meyer in 2010 e modificat in 2023 con li auxilie de Vicente Costalago.
Acapulco

**Acapulco** es un cité in li sud-west de Mexico. It es li max grand cité del federal state Guerrero. Acapulco es situat al marborde del Pacific Ocean e it es un tre populari destination de turisme. 

Li cité have 687.608 (2012) habitantes e un area de 85 quadrat-kilometres.

Acapulco esset fundat in li annu 1550. Li popularitá del cité por li turisme esset damageat per li grand númere de crímines in Acapulco. Li cité have un tre important industrial portu. In li octobre 2023 grand partes del cité esset destructet per li uragane *Otis*.
James Herbert

**James Herbert** esset un autor del Reyatu Unit. Il nascet li 8-im de april 1943 in London e morit li 20-im de marte 2013 in Woodmancote, West Sussex. James Herbert scrit precipue horror-romanes.

James Herbert esset activ quam autor inter 1974 til 2012. Il morit ye li 20-im de marte 2013 in li etá de 69 annus. James Herbert esset maritat con Eileen Herbert e li cuple havet tri filias.

Pluri romanes de James Herbert esset adaptat por horror-filmes.

## Ovres
### Romanes
* 1974 The Rats (Li Rattes) unesim parte del Rattes-serie
* 1975 The Fog (Li Nebul)
* 1976 The Survivor (Li Supervivante)
* 1977 Fluke
* 1978 The Spear (Li Lanse)
* 1979 Lair (duesim parte del Rattes-serie)
* 1980 The Dark (Li Obscuritá)
* 1981 The Jonah
* 1983 Shrine (1983)
* 1984 Domain (triesim parte del Rattes-serie)
* 1985 Moon (Lune)
* 1986 The Magic Cottage (Li Magical Cottage)
* 1987 Sepulchre 
* 1988 Haunted 
* 1990 Creed
* 1992 Portent 
* 1994 The Ghosts of Sleath 
* 1996 '48 
* 1999 Others (Altres)
* 2001 Once (2001)
* 2003 Nobody True 
* 2006 The Secret of Crickley Hall
* 2012 Ash 

### Racontas
* Maurice and Mog
* Breakfast
* Hallowe'en's Child
* They Don't Like Us
* Extinct
* Cora's Needs
Vaasa

**Vaasa** es un cité in li west de Finland. It apartene al provincia Österbotten. Vaasa es situat al costa del Baltic Mare e it es un centre del svedes minoritá in Finland. 25 percentes del habitantes parla svedesi quam unesim lingue. 

Li cité have 67.988 (2022) habitantes e un area de 397,45  quadrat-kilometres.

Li cité esset fundat del rey de Svedia Karl IX Wasa in li annu 1606. Inter 1855 e 1917 li oficial nómine del cité esset *Nikolajstad* por honorar li tsar de Russia. Hodie Vaasa have tri universitás.
Trento

**Trento** (Ladinian: Trent, German: Trient) es un cité in li nord de Italia. It es li cité capital del automom provincia Trentino e del region Trentino-Alto Adige/Südtirol.  

Trento es situat in li Valley de Etsch e es circumdat de montes.

Li cité have 120.709 (2020) habitantes e un area de 157,9  quadrat-kilometres.

Trento es li sede de un catolic archi-epicopatu e have un universitá, quel esset fundat in li 1962.

## Sport
Li national e international successosi volleyball-club Trentino Volley have su hem in li cité.
Hanke Bruins Slot

**Hanke Gerdina Johannette Bruins Slot ** es un féminin politico de Nederland. Ella nascet li 20-im de octobre 1977 in Apeldoorn e es desde li 5-im de septembre 2022 ministre de externi aferes de Nederland in li guvernament de Mark Rutte. Hanke Bruins Slit es membre del partise Cristan Democratic Apelle.

## Personal e professional vive
Hanke Bruins Slot  studiat jurisprudentie e public administration in Utrecht. Ella laborat quam professional oficero in li Reyal Armé de Nederland. 

Hanke Bruins Slot es homosexual e maritat a un altri fémina. 

## Political carriera
* 2010-2019 Membre in li Dom del Representantes del parlament de Nederland.
* 2019-2022 Hanke Bruins Slot esset membre li provincial guvernament del Provincia Utrecht.
* 2022-2023 Hanke Bruins Slot esset ministre por interni aferes e relationes in li reyatu de Nederland in li guvernament de Mark Rutte.
* 2023 Hanke Bruins Slot devenit ye li 5-im de septembre 2023 ministre por externi de Nederland in li guvernament de Mark Rutte.
Lisa Jewell

**Lisa Jewell** es un autoressa del Reyatu Unit. Ella nascet li 19-im de junio 1968 in London e es activ quam autoressa desde li annu 1999.

Lisa Jewell studiat illustration de moda in London. Ella comensat scrir libres in li annu 1999 quande ella perdit su labore in un butica de moda. Su unesim roman *Ralph's Party* (Li Festa di Ralph) esset li maxim vendet libre in Reyatu Unit in li annu 1999.

Lisa Jewell es maritat con Jascha. Li cuple have li du filias Amelie Mae e Evie Scarlett.

## Ovres
* 1999 Ralph's Party
* 2000 Thirtynothing 
* 2001 One Hit Wonder 
* 2004 A Friend of the Family 
* 2005 Vince and Joy 
* 2007 31 Dream Street 
* 2008 Roommates Wanted (2008) – alternativ titul por 31 Dream Street
* 2009 The Truth About Melody Browne 
* 2010 After The Party 
* 2011 The Making of Us 
* 2012 Before I Met You 
* 2013 The House We Grew Up In
* 2014 The Third Wife 
* 2015 The Girls (anc The Girls in the Garden) (Li Filias - anc Li Filias in li Jardin)
* 2016 I Found You 
* 2017 Then She Was Gone 
* 2018 Watching You 
* 2019 The Family Upstairs
* 2020 Invisible Girl 
* 2021 The Night She Disappeared 
* 2022 The Family Remains 
* 2023 None of This is True 

## Ligamentes extern
* Li oficial págine de Lisa Jewell che Facebook
Surat

**Surat** es un cité in India. It es situat in west del land in li sud-ost del federal state Gujarat. Surat es situat proxim del Golfe de Khambnat.

Li cité have 6 936 534  (2022) habitantes e un area de 461,60 quadrat-kilometres. Secun li númere de habitantes Surant es li ninesim max grand cité de India.

Surat havet un portu al fluvie Tapi, ma li portu devet translocar.
Großglockner

**Großglockner**, acurtat anc *Glockner*, es li max alt monte de Austria. Li Großglockner have un altore de 3798 metres. It es situat inter li federal landes de Austria Carintia e Tirol in li montanie del Alpes. Li Großglockner es li maxim monte del Ost-Alpes in li montanosi region Hohe Tauern.

Li Großglockner esset montat por li unesim vez in li annu 1800 per un gruppe de 62 homes. Inter it essetli pedagoge Franz Michael Vierthaler, li botanico David Heinrich Hoppe, Ulrich Schiegg con su scolero Valentin Stanič e li prestros de  de Dellach im Drautal e Rangersdorf, Franz Joseph Orrasch e Mathias Hautzendorfer.
Bartosz M. Kowalski

**Bartosz M. Kowalski** es un film-director e autor de filmes de Polonia. Il nascet in li annu 1984 in Gdynia e esset li film-director del successosi horror-filmes Nobody Sleeps in the Woods Tonight (Nequí dormi in li forest ho-nocte) e Nobody Sleeps in the Woods Tonight 2 (Nequí dormi in li forest ho-nocte 2) che Netflix.

Bartosz M. Kowalski studiat directer filmes in Paris e Los Angeles. Pos su studies il retornat a Polonia e comensat laborar por li film-firma HBO del Unit States de America. Desde 2020 Kowalski labora por Netflix e su horror-film  Nobody Sleeps in the Woods Tonight (Nequí Dormi in li Forest Ho-Nocte) esset un grand successe in li annu 2020. Il fat un duration de ti film con li titul  Nobody Sleeps in the Woods Tonight 2 (Nequí Dormi in li Forest Ho-Nocte 2) in li annu 2021. Anc su horror-film Ostatnia wieczerza del annu 2022 esset un grand successe che Netflix.

## Filmografie
* 2006 The Red Spider (Li Rubi Arané) - (curt film)
* 2007: Le rédempteur (curt film)
* 2009: Til Death Do Us Part (curt film, juntmen con Thor Magnusson)
* 2010: Jingle Bell Fever (curt film)
* 2012: Moja wola (Documentari film)
* 2015: Unstoppables (Niepowstrzymani) (Documentari film)
* 2016: Playground (Plac zabaw) (Lud-corte) 
* 2017: Zacisze (Curt film)
* 2019: Zawsze warto (Serie de television)
* 2020: Nobody Sleeps in the Woods Tonight (W lesie dzis nie zasnie nikt) (Nequí dormi in li Forest Ho-Nocte)
* 2021: Nobody Sleeps in the Woods Tonight 2 (W lesie dzis nie zasnie nikt 2) (Nequí dormi in li forest ho-nocte 2)
* 2022: Hellhole (Ostatnia wieczerza)
* 2024: Cisza nocna (Li silentie del nocte)
Julia Wieniawa

**Julia Marta Wieniawa-Narkiewicz ** es un actoressa de cinema e television e cantatora de Polonia. Ella nascet li 23-im de decembre 1998 in Warszawa e devenit conosset quam actoressa per luder li rol de *Zosia Wolska* in li horror-filmes Nobody Sleeps in the Woods Tonight (2020) e Nobody Sleeps in the Woods Tonight 2 (2021) del film-director Bartosz M. Kowalski.

Julia Wienawa es activ quam actoressa desde li annu 2012 e in li novembre 2015 ella publicat su unesim disc quam cantatora.

Julia Wienawa studiat acter in filmes e teatre. Inter 2013 e 2020 ella ludet li rol de *Paulina* in li polones serie de television Rodzinka.pl.

## Filmografie
### Filmes
* 2018 Kobiety mafii quam Sandra Chyb „Futro”
* 2018 Kobieta sukcesu quam	Lilka, li sestra de Mańka
* 2018 Serce nie sługa quam puelle in li club
* 2019 Jak poślubić milionera quam Lena
* 2020 Nobody Sleeps in the Wood Tonight quam Zosia Wolska
* 2020 Sala samobójców. Hejter	quam „FitAneta”
* 2020 Wszyscy moi przyjaciele nie żyją	quam Anastazja
* 2021 Nobody Sleeps in the Wood Tonight 2 quam Zosia Wolska.
* 2022 Jak pokochałam gangstera quam Nikita.
* 2022 Nie cudzołóż i nie kradnij quam Sandra
* 2023 Chłopi quam Marysia Pastuszka
Vodno

Li **Vodno** es un monte in Nord-Macedonia. It es situat nord del lande sud-west del cité capital Skopje. Li Vodno have un altore de 1066 metres. Li monte apartene al Dinarian Montania.

In li annu 2002 esset constructet sur li sómmite de Vodno li Cruce del Millenie. Li cristan simbol have un altre de 66 metres e it es illuminat durant li nocte. Hay un station de un funiculare in li altore de 570 metres sur li Vodno.
Zukan Helez

**Zukan Helez** es un politico de Bosnia e Herzegovina. Il nascet li 1-im de januar 1964 in Kupres e es desde li 25-im de januar 2023 ministre por defense de Bosnia e Herzegovina. Zukan Helez es membre e vice-presidente del Socialdemocratic Partise de Bosnia e Herzegovina. Secun li nationalitá Zukan Helez es Bosniak.

## Personal e professional vive
Zukan Helez studiat matematica in Sarajevo. Pos su studies il laborat quam professor in li Kneševo. Durant li Guerre Intern de Bosnia e Herzegovina Zukan Helez esset soldate in li Armé de Bosnia e Herzegovina. Pos li guerre Zukan Helez laborat quam instructor in Donji Vakuf e Bugojno.

Zukan Helez es maritat e have tri infantes.

## Political cariera
* 2000-2011 Zukan Helez esset membre del Dom del Representantes in li parlament del Federation Bosnia e Herzegovina por li Socialdemocratic Partise de Bosnia e Herzegovina.
* 2011-2015 Zukan Helez esset ministre por veteranes e handicapat veteranes del  Federation Bosnia e Herzegovina.
* 2018 Zukan Helez es electet in li Dom del Representantes in li parlament de Bosnia e Herzegovina.
* 2023 Zukan Helez devenit ye li 25-im de januar 2023 ministre por defense in li guvernament de Bosnia e Herzegovina.
Louis Pasteur

**Louis Pasteur** esset un chimico, fisico e microbiologo de Francia. Il nascet li 27-im de decembre 1822 in Dole e morit li 28-im de septembre 1895 in Marnes-la-Coquette.  

Louis Pasteur esset un del fundatores del microbiologie. Li labore de Louis Pasteur esset tre important por developar vaccinationes contra diversi maladies per infectiones.

## Vive
Louis Pasteur studiat filosofie in Besançon e matematica in Dijon. Il laborat quam professor in Ardèche. In li annu 1848 Louis Pasteur devenit professor in Strasbourg por chimie e in li annu 1854 il devenit decan del facultá de scienties del Universitá de Lille. Inter 1863 e 1867 Louis Pasteur esset professor por geologie, fisica e chimie al École nationale supérieure des Beaux-Arts in Paris. In li annu 1887 Louis Pasteur etablisset li Pasteur Institute e devenit su director til su morte in li annu 1895.
Grindavík

**Grindavík** es un cité in Island. It es situat in sud-west del land sur li peninsul Reykjanesskagi e it apartene al region Suðurnes. Grindavík es situat al costa del Atlantic Ocean e it have un del poc portus al plat sudic costa de Island.

Grindavík have 3669 (2023) habitantes e un area de 425 quadrat-kilometres. 

In li annu 1974 Grindavík recivet oficialmen li yure de un cité. In li novembre 2023 li cité esset evacuat pos pluri terr-tremores sur li peninsul Reykjanesskagi.
Izet Mexhiti

**Izet Mexhiti** es un albanesi politico de Nord-Macedonia. Il nascet li 8-im de februar 1977 in Skopje e es li presidente political partise Democratic Movement, quel il fundat ye li 13-im de august 2023. Izet Mexhiti es membre del parlament de Nord-Macedonia.

## Personal e professional vive
Izet Mexhiti studiat economie in Skopje. Inter li annus 2001 e 2003 il laborat quam professor al universitá Arseni Jovkov in Skopje. Inter li annus 2003 e 2005 Izet Mexhiti laborat quam consiliero por li Posta de Macedonia.

Izet Mexhiti es maritat con Ada Mexhiti.

## Political cariera
Til li annu 2023 Izet Mexhiti esset membre del partise Democratic Union de Integration e esset un del vice-presidentes del partise.
* 2005-2017 Borgomastro del municipie Chair in li cité capital de Nord-Macedonia Skopje.
* 2009-2017 Izet Mexhiti esset vice-presidente del Democratic Union de Integration.
* 2020 Izet Mexhiti es reelectet in li parlament de Nord-Macedonia.
* 2023 Izet Mexhiti abandonat li partise Democratic Union de Integration e fundat ye li 13-im de august 2023 li nov partise Democratic Movement. Il es electet quam presidente del Democratic Movement.
James Cleverly

**James Spencer Cleverly** es un politico del Reyatu Unit. Il nascet ye li 4-im de septembre 1969 in London e esset inter li annu 2020 e 2024 ministre in diversi functiones in pluri guvernamentes del Reyatu Unit. Inter li 6-im de septembre 2022 til 13-im de novembre 2023 James Cleverly esset ministre por externi aferes del Reyatu Unit e einter li 13-im de novembre 2023 e li 5-im de julí 2024 il es ministre por interni aferes del Reyatu Unit in li guvernament de Rishi Sunak. Il es membre del Conservativ Partise.

## Personal e professional vive
Li matre de James Cleverly originat de Sierra Leone e James Cleverly esset un professional oficero. James Cleverly studiat al University of West London. Pos su studies il laborat in diversi privat firmas quam gerent.

James Cleverly es maritat con Susannah Sparks e li cuple have du infantes.

## Political cariera
* 2015 James Cleverly es electet quam membre del parlament del Reyatu Unit por li Conservativ Partise.
* 2018-2019 James Cleverly esset vice-presidente del Conservativ Partise.
* 2019-2020 James Cleverly esset presidente del Conservativ Partise e ministre sin function in li guvernament de Boris Johnson.
* 2022 Ministre por education in li guvernament de Boris Johnson.
* 2022-2023 James Cleverly esset ministre por externi aferes del Reyatu Unit in li guvernamentes de Rishi Sunak e Lizz Truss.
* 2023-2024 James Cleverly esset inter li 13-im de novembre 2023 e li 5-im de julí 2024 ministre por interni aferes in li guvernament de Rishi Sunak.
Magione

**Magione** es un municipie in Italia. It es situat in li centre del land. Magione apartene al region Umbria e al Provincia Perugia.  It es situat 15 kilometres west del citá capital del region e provincia Perugia.

Magione have 14.602 (2022) habitantes e have un area de 129,81 quadrat-kilometres.

Magione esset in li antiquitá un cité del popul de etruscanes.
Geneva

**Geneva** es un cité in Svissia. It es situat in li sud-west del land al frontiera con Francia. Geneva apartene al Canton de Genève e it es li centre del francesi-parolant region Romandie. It es situat al líttore del Lago de Geneva.

Geneva have 203.840 (2022) habitantes e have un area de 15,96 quadrat-kilometres.

Geneva es li sede de mult international organisationes quam Organisation del Unit Nationes, CERN, WHO, ILO e mult altri.

Geneva es un tre rich cité.
Neil Gaiman

**Neil Richard Gaiman** es un autor del Reyatu Unit. Il nascet li 10-im de novembre 1960 in Portchester e es activ quam autor desde li annu 1984.

Neil Gaiman comensat laborar quam jurnalist til il devenit autor. Il es un successosi autor de Scientic fiction e fantasie libres por yunes e adultes. Neil Gaiman scrit anc libres por filmes.

Mult libres de Gaiman esset adaptat quam filmes.

## Ovres
Neil Gaiman recivet pluri premies pro su ovres. Li max succesosi libres es:
* 1989-1996 The Sandman: Serie de 75 grafic noveles.
* 2001 American Gods
* 2002 Coraline (un libre por infantes)
* 2005 Anansi Boys
* 2008 The Graveyard Book
* 2013 The Ocean at the End of the Lane
Jayapura

**Jayapura** es un cité in Indonesia. It es situat sur li insul Nov Guinéa e Jayapura es li cité capital del Provincia Papua e del region West Nov Guinéa. Jayapura es situat in li nord del insul al costa del Pacific Ocean.

On estima que Jayapura havet in li annu 2022 410.852 habitantes e it have un area de 940 quadrat-kilometres.

Li cité esset fondat de Nederland in li annu 1910 con li nómine Hollandia. Pos li Duesim Guerre Mundal Hollandia inter 1945 e 19662 esset li cité capital del colonie Nederlandesí Nov Guinéa. In li annu 1963 Indonesia ocupat e anexet li cité, quel esset sub li administration del Organisation del Unit Nationes. Li cité recevit li nómine  *Sukarnopura* secun li presidente de Indonesia Sukarno. In li annu 1968 li cité recevit su actual nómina Jayapura, quel significa *victoriosi cité*.
Luc Frieden

**Luc Frieden** es un politico de Luxemburgia. Il nascet li 16-im de septembre 1963 in Esch-sur-Alzette e es prim-ministre de Luxemburgia desde li 17-im de novembre 2023. Luc Frieden es membre del Chrëschtlech-Sozial Vollekspartei (Cristan Sozial-Popul Partise).

## Personal e professional vive
Luc Frieden studiat jurisprudentie in Paris (Francia), Cambridge (Anglia) e Harvard (USA). Pos su studies il laborat quam avocate. Inter 2014 e 2023 il laborat in diversi firmas. Inter 2019 e 2023 Frieden esset presidente del Chambre de Comercie de Luxemburgia. In li annu 2016 Luc Frieden esset gast-professor al universitá de Sant Gallen ([Svissia]]).

Luc Frieden es maritat e have du infantes.

## Political cariera
* 1994-1998 Luc Frieden esset membre del parlament de Luxemburgia por li Chrëschtlech-Sozial Vollekspartei.
* 1998-2009 Luc Frieden esset ministre por justicie de Luxemburgia in li guvernament de Jean-Claude Juncker.
* 2004-2006 Luc Frieden esset ministre por defense de Luxemburgia in li guvernament de Jean-Claude Juncker.
* 2009-2013 Luc Frieden esset ministre por financies de Luxemburgia in li guvernament de Jean-Claude Juncker.
* 2023 Luc Frieden devenit ye li 17-im de novembre prim-ministre de Luxemburgia.
Romy Hausmann

**Romy Hausmann** es un autoressa de Germania. Ella nascet in li annu 1991 in Arnstadt in li sud-ost de Germania e devenit famosi per su successosi misteriosi criminal roman Liebes Kind (Car infante) in li annu 2019. Li roman esset adaptat por un serie de Netflix e ti serie anc esset tre successosi.

Romy Hausmann laborat quam jurnalist por li television . Nu ella es professional autoressa e consiliera por mass-medies. Romy Hausmann habita in un solitari dom proxim de Stuttgart.

Romy Hausmann ne es maritat e have un filio 

## Ovres
* 2014 Lisa heißt jetzt Lola und lebt in der Stadt (Lisa nomoni nu Lola e habita in li cité)
* 2019 Liebes Kind (Car infante)
* 2020 Marta schläft (Marta dormi)
* 2022 Perfect day (Perfect die)
* 2022 True Crime. Der Abgrund in dir. Was den Menschen zum Mörder macht. (Ver crímine. Li precipitie in te. Quo fa li hom al mortator)
* 2024 Princess Standard.

## Referenties
Javier Milei

**Javier Gerardo Milei** es un economist e politico de Argentina. Il nascet li 22-im de ocotobre 1970 in Buenas Aires e es desde li 10-im de decembre 2023 li presidente e chef del guvernament de Argentina. Javier Milei es li fundator e presidente del dextri-populist partise Partido Libertario e del dextri coalition La Libertad Avanza. 

## Personal e professional vive
Li famile de Javier Milei orígina de Italia. Javier Milei studiat economie in Buenos Aires e laborat quam consiliero por economic questiones in diversi statal institutiones. Milei esset professor por economie. Il anc laborat inter 2008 e 2021 por li millionario e interprendero Eduardo Eurnekian e su firma Corporacion America Airports.

Javier Milei devenit famosi in Argentina per su provocativ aparenties in li television in queles il criticat fortmen li guvernamentes de Argentina. In li annu 2017 Javier Milei recivet su propri emission in li radio.

Javier Milei ha scrit pluri libres.

## Political cariera
* 2020 Javier Milei devenit membre del dextri partise Avanza Libertad.
* 2021 Javier Milei es electet in li parlament de Argentina e il fundat li dextri coalition La Libertad Avanza. Milei es anc membre del Partido Libertario.
* 2023 Javier Milei es electet quam presidente de Argentina in li duesim rond e devenit li 10-im de decembre 2023 presidente de Argentina.

## Politica
Javier Milei descri su self quam anarcho-captitalist e declara su self quam adherante del Austrian Scole de Ecoonomie. Il vole introducter li US-Dóllar quam oficial valuta de Argentina e abolir li Central Bank de Argentina. Javier Milei emfasa li libertá del hom e vole reducter li rol del state in li societé. Il suporta li idé del maritage por homosexual cuples, ma refusa abortiones. Milei blama li pápa Franciscus de esser un comunist.
Amfibie

Li **amfibies** es ectotermic, tetrapodal vertebrates del classe **Amphibia**. Ili habita un larg varietá de domicilies con li majoritá del species viver intra terrestri, fossorial, arboreal, o dulci aquatic ecosistemas. Li amfibies tipicmen comensa quam larves vivent in aqua, ma alcun species ha developat adaptationes de conduida a evitar to. Li yunellos generalmen suffre metamorfose ex larve con branches a un adult forme que spira aere con pulmones. Amfibies usa lor pelle quam un respiratori superficie secondari e alcun micri terrestri salamandres e ranes ne have pulmones e usa solmen lor pelles. Ili es superficialmen simil a reptiles, ma, junt con mammales e avies, li reptiles es amniotes e ne besona corpores de aqua in quel a propagar. Con lor complex besones reproductiv e pelles permeabil, amfibies es sovente indicatores ecologic, e in recent decennies, li population de multi species ha diminuet dramaticmen tra li munde.

Li prim amfibies evoluet in lu Devonian ex piscs sarcopterygian con pulmones e ossosi pinnes, trates que esset avantageosi por adaptar a terre sicc. Ili diversificat e devenit dominant durante li periodes Carboniferosi e Permian, ma esset deplazzat poy per li reptiles e altri vertebrates. Trans témpor, amfibies diminuet in ambi grandore e diversitá, e li solmen remanent subclasse es Lissamphibia. 

Li tri ordines modern de amfibies es Anura (li ranes e rospes), Caudata/Urodela (li salamandres), e Gymnophiona/Apoda (li cecilianes). Li tot númere de savet species de amfibies es circa 7.000, de quel quasi 90% es ranes. Li plu micri amfibie (e vertebrate) del munde es un ran de Nov Guinea (*[[Paedophryne amauensis]]*) con un longore de solmen 7,7 millimetres. Li plu grand vivent amfibie es li 1,8 metre long Chinesi salamandre gigant (*Andrias davidianus*), ma it es nanat per li extint, 9 metre *[[Prionosuchus]]* del medie de lu Permian de Brasil. Li studie de amfibies es nominat batracologie, ma li studie de ambi reptiles e amfibies es nominat herpetologie.

## Vide anc
* Vertebrate

## Referenties
Protiste

Li **protistes** es un gruppe diversi de microorganismes eukaryotic. Historicamen, protistes esset tractat quam un reyia biologic formalmen nominat li **Protista**, e includet generalmen organismes unicellulari que ne apartene in li altri reyias. Information moleculari ha esset usat a redefinir ti gruppe in modern taxonomie quam diversi e sovente distantemen afini filos. Li gruppe de protistes nu es considerat de significar diversi filos que ne es proximem afini per evolution e have diferent cicles vital, nivelles trofic, modes de locomotion, e structuras cellulari. Ultra lor relativmen simplic nivelles de organisation, li protistes ne have multcós in comun. 
Tis es unicellulari, o tis es multicellulari sin histes specialisat, e ti simplic organisation cellulari distinte li protistes de alteri eukaryotes, quam fungos, animales, e plantes.

Li término *protiste* esset usat primmen per Ernst Haeckel in 1866. Protistes esset traditionalmen subdividet ad-in pluri gruppes basat sur similaritás al reyias plu alte: li unicellulari "animaloid" protozoones, li "plantoid" protofytes (in li majori parte unicellulari algas), e li "fungoid" mofas limosi e mofas aquatic. Ti subdivisiones  traditional, basat grandmen sur comunalitás superficial, ha esset viceat per nov classificationes basat sur filogenetica (afinitá evolutionari intra organismes). Tamen, plu ancian términos es usat ancor quam nómines ínformal a descrir li morfologie e ecologie de protistes varie. 

Protistes vive in quasi omni vicinités que contene aqua liquid. Multi protistes, quam li algas, es fotosinthetic e es vital productores primari in ecosistemas, particularmen in li oceanes as parte del plancton. Altri protistes, quam li Kinetoplastides e Apicomplexes, causa un numero de maladies seriose de humanos, quam malaria e maladie dorment.

Li studie de protistes es nominat protistologie.

## Vide anc
* Alga
* Biologie
** Protistologie
* Eukaryote
* Microorganisme
* Organisme unicellulari

## Referenties
Helsingborg

**Helsingborg** es un cité in Svedia. It es situat in sud-west del land al litore del Baltic Mare al max strett loc del marstrette Öresund. Helsingborg es situat in li region e provincia Skåne län.

Helsingborg have 113.816 (2020) habitantes e un area de 39,57 quadrat-kilometres. Secun li númere del habitantes Helsingborg es li ottesim max grand cité de Svedia.

Helsingborg have li duesim max grand portu de Svedia e li cité es un important centre industrial. Helsingborg esset fundat in li 11-im secul quam danesi cité. Desde li 14-im secul li cité apartene a Svedia. Hay un direct ligament per li pram inter Helsingborg e li danesi cité Helsingør.
Kim Riedle

**Janina Kim Riedle** es un german actoressa de television, teatre e cinema. Ella nascet li  15-im de januar 1982 in Starnberg e ludet li rol de *Jasmin Grass* in li serie de Netflix Liebes Kind in li annu 2023.

Kim Riedle es de nord-macedonian-german orígine. Elle studiat acter in München. Kim Riedle havet su unesim rol in li german serie de television *SOKO Köln* in li annu 2006. Ella ludet in mult series de television in Germania quale Tatort. In li annu 2017 Kim Riedle ludet in li german film de cinema Back for Good.
Filip Ivanović

**Filip Ivanović** es un politico de Montenegro. Il nascet li 6-im de januar 1986 in Podgorica e es desde li 31-im de octobre 2023 ministre por externi aferes de Montenegro in li guvernament de Milojko Spajić. Filip Ivanovićes es membre del liberal partise Europa nu!.

## Personal e professional vive
Filip Ivanović studiat filosofie in Bologna (Italia) e il fat su doctoratu al *Norwegian University of Science and Technology* in Trondheim (Norvegia). Inter 2010 e 2014 Filip Ivanović laborat quam docent al *Norwegian University of Science and Technology* in Trondheim e inter 2015 e 2016 al Van Leer Institute in Jerusalem (Israel). In li annu 2016 til 2017 Filip Ivanović laborat quam reserchator al universitá de Leuven in Belgia. 

In li annu 2018 e 2019 Filip Ivanović laborat quam docente al Musical Academia del Universitá de Montenegro in Podgorica. In li annu 2019 
Filip Ivanović devenit assistent professor por filosofie e cultura al privat Universitá de Donja Gorica. Filip Ivanović devenit assistant professor al Universitá de Montenegro.

Filip Ivanović es fundator e director del Centre por hellenistic studies in Podgorica.

## Political cariera
* 2022 Filip Ivanović devenit membre del partise Europa nu! e esset electet in li consilie municipal de Podgorica.
* 2023 Filip Ivanović devenit membre del parlament de Montenegro.
* 2023 Desde li 31-im de octobre 2023 Filip Ivanović ministre por externi aferes de Montenegro in li guvernament de Milojko Spajić.
Petr Fiala

**Petr Fiala** es un politico de Tchekia. Il nascet li 1-im de septembre 1964 in Brno e esset inter li 28-im de novembre 2021 e li 9-im de decembre 2025 prim-ministre de Tchekia. Petr Fiala es membre e desde li 18-im de januar 2014 presidente del liberal-conservativ Civic Democratic Partise.

## Personal e professional vive
Petr Fiala studiat bohemistica e historie in Brno. Il fat su doctoratu in historie ye li annu 1989 e laborat al universitá de Brno. Petr Fiala etablisset political scienties al universitá de Brno e devenit li chef del institute por political scientie del universitá de Brno in li annu 1993. Il fat su doctoratu in political scienties ye li annu 1996 e laborat quam docente in li universitá de Praha.

In li 2002 Fiala devenit professor por political scienties al Masaryk-universitá de Brno. Inter li annu 2004 til 2011 il essset decan del Masaryk-universitá de Brno.

Petr Fiala es desde li annu 1993 maritat con Jana Fialová e li cuple have tri infantes.

## Political cariera
* 2011 Petr Fiala devenit consiliero del prim-ministre Petr Nečas por scientic questiones.
** 2012-2013 Petr Fiala esset ministre por education, yunesse e sport de Tchekia in li guvernament de Petr Nečas.
* 2013 Petr Fiala es electet in li parlament de Tchekia por li Civic Democratic Partise. Il devenit membre del Civic Democratic Partise in li novembre 2013.
* 2014 Petr Fiala devenit li 18-im de januar 2014 presidente del Civic Democratic Partise quam successor de Petr Nečas.
* 2021 Petr Fiala devenit ye li 28-im de novembre 2021 prim-ministre de Tchekia.
* 2021-2025 Petr Fiale esset inter li 28-im de novembre 2021 e li 9-im de decembre 2025 prim-ministre de Tchekia.
Andreas Juste

**Andreas Juste** esset un poet e autor de Belgia, quel scrit in li lingue international Ido. Il nascet in li annu 1918 in Charleroi e morit in li annu  1998. Andreas Juste es egardat quam max bon e max famosi autor de Ido.

Andreas Juste studiat jurisprudentie e laborat quam avocate. 

## Ovre
Andreas Juste scrit mult ovres original in Ido e il anc scrit mult articles por Ido-jurnales quam Progreso. Andreas Juste anc scrit libres por aprender Ido por parlantes del francesi.

### Bibliografie
* 1962 *Rinaldo. La serchado*. Poemo hero-komika en 10  kanti. Unesma parto (1-6ma kanti).
* 1962 *Rinaldo*. Duesma parto (7-10ma kanti). 
* 1963 *Soneti*. Originale kompozit en Idolinguo. Hoting 1963: Sueda Ido-Federuro. 22 p.
* 1966 *A Couturat. Odo por l'aniversario di lua morto, 1914-1964*. Originale kompozit en Idolinguo da A.J. Zürich 1966: Buchdruckerei Berichtaus. 20 p.
* 1971 *Pri tolero. Epistolo*. Gilly 1971: autor.
* 1972 *Epistolo V. Por respondar a verd akuzi*. /Gilly 1972: autor/. 9 p.
* 1972 *Pri tolero. Epistolo originale kompozit en Idolinguo. Zürich-Gilly 1972: «Suisa Ido-Buletino».* 16 p.
* 1972 *[[La serchado]]. Poemo hero-komika en dek kanti*. Originale kompozit en Idolinguo. Gilly 1972: edito dal autoro. 14 + 178 p.
* 1973 **'. Kun introdukto da Tazio Carlevaro. Unesma tomo. Gilly 1973: autoro. 10 + 20+ 276 p.
* 1973 ''La fabli dil Olda Korvo''. /Zürich/ 1973: /ed. dal autoro e da damzelo Bosshard/. 34 p.
* 1973 ''Epistolo sisesma''. /Gilly/ 1973: autoro.
* 1973 ''Du kanti de «La Serchado»'' originale kompozit en Idolinguo da A.J. Tradukit ad Angla e Franca linguo da B. Bishop e J. Houloux. /Gilly/ 1973: autor.
* 1974 ''Epistolo sepesma. Pri l'idista poeti (II)''. Originale kompozit en Idolinguo e dedikit a Sº Camiel de Cock. /Gilly/ 1974: autor. 8 p.
* 197''De divers instanti. Selektita poemi 1961-1974''. /Gilly/ 1974: autoro.
* 1976 ''Epistolo IX. Pri nia nuna jorni. A Futura Samideano.'' /Gilly/ 1976: autor. p. 105-120.
* 1978 ''Bunta garbo''. Poemi quin tradukis ad Idolinguo A.J. Gilly 1978: autor. 94 p.
* 1978 ''Kontre la poluteri. O: laudi al aquo''. /Gilly/ 1978: autor.
* 1978 ''Vitra perli''. Originale kompozit en Idolinguo. /Gilly 1978: ed. dal autor/.4 + 59  p.
* 1979 ''Antologio dil Idolinguo. Tomo II''. Kun linguala meditadi da A.J. Gilly 1979: autor. 84 + 276 p.
* 1982 *''Voci di saji''. Poemi da divers autori tradukit aden Idolinguo. /Gilly/ 1982: autor. 4 + 60 + 8p.
* 1983 ''Fabli di la pigo''. Ilustrita da Miryam Juste. /Gilly/ 1983: autor. 68 p.
* 1983 ''Nova fabli''. Gilly 1983: autoro.
* 1984 ''La jaro. La 10 epistoli e la 5 satiri 1960-1980''. Gilly /1984/: autor. 18 + 154 + 72 p.
* 1985 ''La renkontro''. /Gilly/ 1985: autor.
* 1987 ''L'amforo. Poemi originale kompozit en Idolinguo 1962-1987''. /Gilly 1987: autor/.
* 1993 Exterius/Juste, Andreas/: **'. /Gilly/ 1993, Gislero.
* 1995 *Un parler d'amis. L'Ido-linguo, langue auxiliaire 1907-1995*. /Gilly 1995: autor/. 92 p.  
* 1996 *Idala rimaro*. Unesma parto. Germana Ido-Societo 1996. 75 p. 
* 1998 **. Bellinzona: Editerio Hans Dubois 1998. 80 p. 2-ma edition: Editerio Hans Dubois 2019. 45 p. (pdf-edition)